
SMIJTE SE, DJECO! 

Kad u jutro otvorite oči 
I majčicu ugledate dragu, 

Tad se sretno nasmiješite njojzi 
Pogladite njenu ruku blagu. 

. • ' ■ 46 • 

Presretno je svako ono dijete 
Kojeg ruka brižne majke prati, 

Na tom svijetu, znajte draga, djeco, 
Najveće je dobro vaša mati! 

Pa kad nakon posla dobri tata, 
željan čeda, uzme vas na krilo, 

Savijte mu ruke oko vrata, 

Grlite ga — i smijte se milo. 

Sretno dijete kojeg dobri otac 
Pored majke tetoši i mazi, 

Dobru uči, brine se i skrbi. 

Na budućnost budnim okom pazi. 

Kad na suncu igrate se sretni, 
Radujuć se igri i slobodi, 

Tad se smijte od sveg srca djeco, 
Smijeh i šala svakom stvoru godi! 

To su vaši ponajljepši dani — 

Doba igre — nestašnog veselja, 

A djetinjstvo da vam bude sretno 
Moga srca, to je vruća želja. 

MLADOST. 

šta je mladost? More sanja, 
Kome kraja vidjet nije, 

U kojem se biser-školjka 
I rumeni koralj krije. 

Šta je mladost? Pjesma divna, 
Što se zrakom skladno širi, 

Čas je burna, a čas tiha, 

Nikada se sva ne smiri. 

šta je mladost? Sunce sjajno, 
Koje život srećom zlati, 

Koje nikad ne zalazi, 

Već te svuda vjerno prati. 

šta je mladost? Oro smion, 

U visine što se diže, 

Sve hrli je i sve brže, 
što je svojem cilju bliže. 

šta je mladost? Osmijeh sreće, 
Koj donosi svuda radost 
I životu čar nam daje. 

To je lijepa, draga mladost! 


HIP, HIP, HURA! 


Tužan li bi bio Peri ovaj bijeli svijet, 
Kada ne bi mogo dnevno igrat nogomet! 



Jer ta igra za njeg ima neopisiv čar, 
Kad bi samo i za knjigu imo tolik žar! 

Pa ga često kori tata, koji put i djed: 

»Ti ćeš rad tog nogometa dobit drugi red«. 

Jer to biva vrlo često, skoro svaki dan, 

Malo knjige tek prolista, pa već bježi van. 

Tu za loptom juri, skače, čak u kasnu noć, 

Da vidite, kakav samo znade kući doć! 

Nije samo da je često razbijen mu nos, 

Već se desi da i dođe kući napol bos. 

Jer on igra vrlo oštro, kao sportski lav, 

Pa za vrlo kratko vrijeme poderan je sav. 
šta je njemu za odijelo, šta ga smeta bol, 

Nek iz nosa krv mu teče, kad on brani gol? 

Jer kad može golman biti, to je njemu čast, 
Mrežu branit neumorno prava mu je slast. 

A na golu kada stoji, misli da je car — 

Nije šala golman biti, za to treba dar! 

Pa kad sretno gol obrani, sav od sreće sja, 

Hip, hip, hura! sretan kliče, vješt sam golman ja! 


A ZATO! 


Mala Jasna slasno 
Zrelu breskvu jela 
I kraj drage majke 
Na podnožak sjela. 

A majčica brižna 
Haljinu joj šije 
I sa svojim čedom 
šali se i smije. 

»A1 je slatka breskva«, 
Mala Jasna veli, 


I mama će nato 
Breskvu da zaželi. 
Reče zato Jasni: 

»I meni donesi. 

Pa još usput jednu 
I sebi ponesi. 

Ali breskvu moraš 
Dobro prati prije, 
Neoprano voće 
Znaš da zdravo nije!« 

»Znam ja, da se voće 
Mora dobro prati, 

Pa to svako dijete 
Moralo bi znati!« 

I mala je Jasna 
Po breskvice pošla, 

Ali jako dugo 
Nije natrag došla. 
Konačno je eto — 

Sa voćem se vraća, 

A mama se željno 
Lijepog voća laća. 

Ali čim je breskvu 
Započela jesti, 


Od gorčine neke 
Počela se tresti. 
»Kakva je to breskva ?« 
Pita Jasnu mama, 
»čudan joj je okus* 
Od čeg, ne znam sama? 
Ti je valjda nijesi 
Kako treba prala?« 
Ali mami spremno 
Odgovara mala: 
»Kako bih ja breskvu 
Neopranu dala? 

Ja sam je dapače — 
Sa sapunom prala!« 


CIPA — CAPA. 'JĆT* 

Mali Ratko cipa — capa— 

Do majčice svoje tapa, 

Te ju onda lijepo moli, 

Nek mu kaže, da 1’ ga voli? 

Ako Ratka voli jako, 

Neka mu to kaže tako, 

Da mu dade ono slatko, 

Koje jako voli Ratko. 

Mama njemu cjelov dade, 

Uz to slatke čokolade, 

A mali joj Ratko tepa: 
»Draga mama, hvala lijepa.« 

Onda opet cipa — capa — 
Zadovoljno dalje tapa, 

Tek na licu sad imade 
Brke od te čokolade! 

MIRIN NOS I PČELA. 

Ima P gdje u kući lonac ili zdjela, 

Iz kog ne bi krišom mala Mira jela? 
Negdje lizne skorup, negdje malo masti, 
Pa se tako lijepo kriomice časti, 
štipne sada kolač ili krišku sira, 

Zatim svježi maslac, — mnogo baš ne bira. 
Tako redom ližuć što nađe u kući, — 
Znade zaći prstom i u lonac vrući, 

Pa se onda pri tom malo i opeče, 

Ali mudro šuti, potužit se neće. 

Znade ona dobro, kaznit će ju mama, 
Zato voli šutjet i bol trpi sama. 

Ali zato danas stradala je Mira, 

I pravo joj budi, zašto u sve dira?! 

U izbi je našla lonac slatkog meda; — 

Sa veseljem u njeg mala Mira gleda, 

To će bit užitak za nju prve vrsti, 

Za taj neće biti dosta samo prsti. 

Već i jezik cijeli u lonac zavuče, 

I pohlepno poče slatki med da srče. 

Pri tom se je cijela zamazala medom, 

Usta nos i bradu i sve prste redom, 

A kako se nije poslije dobro prala, 

Osta joj na nosu meda kaplja mala. 

Tu je kaplju brzo našla marna pčela 
I maloj je Miri baš sred nosa sjela. 

Tjera Mira pčelu, al neće da ode, 

Prije neg što Miri sav nos ne izbode. 

Sad je bilo vike, cvilenja i plača, 

Pohrlila mama i Mirina braća, 

Počela je mama da joj ubod liječi, 

Ali sve uzalud, — nos biva sve veći. 

Crven je i krupan ko paprika zrela. 

I pravo joj budi, što je kradom jela! 

A otsada Mira već će biti bolja, 

Neće više lizat — prešla ju je volja. 

KAD BAKA PRIČA... 

Pokraj tople peći A Dara će baku 

Sjela baka stara, Zapitati milo: 

A kraj nje se stisla »Bakice, je 1* davno 

Unučica Dara. Sve se ovo zbilo?« 

»Hajde, bako, pričaj«, »Davno, dušo moja, 
Mala Dara moli, Još pred tristo ljeta, 

A bakica priča, Mnogo se odonda 

Jer unuku voli. Izmijenilo svijeta.« 

Pa joj priča priče A na to će baku 

Iz prošlosti davne, Zapitati Dara: 

Prikazuje mnoge »Koliko si bako, 

Velikane slavne. Onda bila stara?« 

NEZADOVOLJNI MIŠIĆ. 


Jadao se jednog dana 
Mišić svojoj mami, 
što on mora živjet skriven 
U podrumskoj tami: | 

»Zašto drugi svoju mladost 
Bezbrižno uživa, — 

Samo mene cijeli život 
Ova tama skriva? 

Na sunce mi ne daš poći, 
Moram bit u mraku; — 

Ne puštaš me ni da skačem 
Na svježemu zraku! 

Slaninu mi jesti ne daš, 
što na mene čeka; — 

Nju tek smijem mirisati, 
Samo izdaleka! 

A ni mački u blizinu 
Ne puštaš me poći, — 

Iako me vabe milo 
Njene sjajne oči. 

Valjda nisu svi baš ljudi 
Okrutni i zlobni. 

Komu može bit na putu 
Takav mišić drobni? 


16 — 



17 


2 














































































Zašto tako plašljiva si? — 
Ne znaš reći sama!« 

Malom mišu na to lijepo 
Odgovara mama: 

»Kada budeš star jedanput, 
Ko što ja sam sada, 

Ti ćeš znati mnogo toga, 
što ne znaš za mlada. 

Znat ćeš: često za ljepotom 
Opasnost se krije, — 

A sve ono, što se šija, 

Zlato uvijek nije!« 


LUTKICE I MEDO. 

Jedno veće mala Ljerka, 
Spremaj uć igračke, 
Zaboravi spremit medu 
Među pse i mačke. 

Već u škrinju među lutke 
Spremi malog medu, 

Gdje su lutke pozaspale 
U najljepšem redu. 


A1 za kratko već vrijeme 
Ljerkica se smiri, 

Radoznalo iz kreveta 
Slušaj uć izviri. 

A iz škrinje, gdje su lutke, 
Razgovor se čuje, 
časak tiho — a čas glasno, 
Ko da netko psuje. 



čuje Ljerka, lutke zbore: 
»Pa to je strahota — 

Da taj medo uz nas spava, 
Prava je sramota!« 


A u noći mala Ljerka 
Začuje galamu, 
Prestraši se prvi časak 
I zazove mamu. 


»Ne volim ga niti malo«, 
Jedna lutka veli, 

»Ne volim ga, jer ga Ljerka 
Vazdan grlit želi. 

Bez reda mu eno strši 
Raščupana dlaka, 

Ružniji je, vjerujte mi, 
Nego stara svraka!« 

»A tek kako medo hrče«, 

Veli druga lutka, 

I prodrma malog medu, 

Da ga tim ušutka. 

Mali medo jošte sanen 
Otvorio oči, 

Čudio se, što ga bude 
Usred tamne noći. 

»Vi hrčete, da je strašno«, 
Kažu lutke medi, 

A on im se pretstavio: 

»Ime mi je Teđđy.« 

Vrlo mi je neugodno 
što tu smetam dame, 

Rado bih vas ostavio 
Da spavate same. 

A1 je škrinja zaključana, 
Izići ne mogu, 

Radi toga, moje dame, 

Ja predlažem slogu. 

Svečano vam obećavam: 
Hrkat više neću« — 

U taj tren je Ljerkin tata 
Upalio svijeću. 


Radi toga Ljerka ne zna, 
šta je dalje bilo. 
šta mislite — nije li se 
Njojzi samo snilo? — 


NEZGODA VRAPCA ŽIVKA. 

U gnjezdašcu malom vrapčići se stisli, 
Nešto im je hladno, cijelu noć su kisli. 
Čekaju na sunce, da ih sitne zgrije 
I da toplim krilom majka ih pokrije. 

Ali mame nema, niti strogog tate, 

Biti će veselja, dok se kući vrate. 

Donijet će u kljunu djeci svojoj hrane 
Koju brižno traže već od zore rane. 

Na polasku majka rekla im je strogo, 

Da se u gnjezdašcu ne igraju mnogo, 

Jer je gnijezdo tijesno — a oni su mali — 
Te bi vrlo lako iz gnjezdašca pali. 

Slomili bi nogu, a možda i krila, 

A to jako boli, djeco moja mila. 

Niti krila dizat ne smiju iz gnijezda, 
Golišavci mali htjeli bi do zvijezda, 

A krila su slaba, letjet ne bi znali, 

Neg iz gnijezda odmah na zemlju bi pali. 

I vrapčići misle: »A1 je ova mama, — 
Nikakvo veselje ne priušti nama! 

Mi smo već odrasli — krila su nam jaka, 

Dostigla nas ne bi niti stara svraka, 

što sa starog hrasta na nas uvijek vreba. 


— 20 


— 21 — 


I koje se vrapčić dobro čuvat treba.« 

Pa obuze želja jednoga mališa 
Da si sam donese od onih slatkiša, 
što u kljunu mama uvijek im donosi, 

I za koje mora lijepo da je prosi. 

Tek će malo dignut svoja krila mlada 
I mušicu masnu uloviti sada. 

Ali tek što vrapčić podigao krila, 

Na zemlju je pao — izdade ga sila. 

A da nije pao u duboko blato, 

Stradalo bi jako materino zlato. 

A sad plač i vika malog vrapca nasta, 
Ražali se rad njeg jedna stara lasta, 
Te u polje ona odletjela hrlo, 

Zazivajuć glasno što je nosi grlo, 

Nek se brzo vrate i mama i tata, 

Da izvuku živka iz dubokog blata. 

Kao strijela brzo kući oni lete, 

Da iz blata spase svoje jadno dijete. 

Od blata mu gustog otežala krila, 

Tko li će ga dići? — Za to treba sila. 
Muče se uzalud, ali nikud s mjesta, 

Već i zadnja nada u spasenje nesta. 
Skupilo se tamo mnogo ptičjeg svijeta, 
Jedan da pomogne — a drugi da smeta. 
Tješe malog vrapca i njegovu mamu, 
Neće da je puste u nevolji samu. 

A1 jedan se mudri vrabac dobro sjeti, 
U susjedno mjesto za pomoć odleti, 
čuo je da tamo neki vrabac stari 


• Znade da se snađe u takovoj stvari, 

I najtežeg vrapca da u kljunu digne 
A da niti malo od muke ne migne. 

Stari vrabac spremno molbi se odazva. 

Sreća što baš njega svijet u pomoć zazva. 
Digao je živka kao pero lako 
Iako je živko zaplakao jako, 

Kad ga vrabac šćapi spretno za vrh repa. 
Ali ipak reče: »Dragi, hvala lijepa!« 
Zahvalni su bili i mama i tata, 

Mama mu je plačuć pala oko vrata, 

Jer da nije njega, zlo bi zbilja bilo, 

Stradalo bi jako njeno čedo milo. 

U gnjezdašcu opet sretni su se stisli, 

Na neposluh više ni jedan ne misli. 

Poslušni su sada i tati i mami, 

Iz iskustva gorkog znadu već i sami: 

»Tko se prije reda iz svog gnijezda diže. 
Mjesto u visine — on u blato stiže!« 

NAŠA DJECA. 

Sastalo se društvo malo 
I raspravljat važno stalo, 

Koje zvanje valja komu, 

Kada vrijeme bude tomu. 

Mali Kruno progovara: 

»Ko stvoren sam za stražara! 

Ja bih znao djecu plahu 
U velikom držat strahu. 

POČETAK JE TEŽAK. 


Kada rukom znak bih dao, 

Sav bi promet smjesta stao. 
Strah bih bio za džepare, — 
Prava dika za stražare!« 

Rade poče: »Ja vam velim, 

Da slastičar biti želim; — 

Jer za dobrog slastičara 
Imao bih mnogo dara. 

Ja kolače jako volim, 

Ne mogu im da odolim. 

Kad ih ne bih prodat mogo. 
Pojeo bih i sam mnogo!« 

Vesna zbori: »Meni treba 
Za potpunu sreću — beba, 

Jer ja bebe volim jako, 

Premda ni to nije lako. 

Cijeli dan ih nosim, redim, 
Besposlena ja ne sjedim. 

A1 svejedno kažem vama: 

»Dok odrastem, — bit ću mama!« 

A na kraju Zvonko reče: 

»Za me nema veće sreće, 

Neg da budem valjan vazda 
I ugledan dobar gazda!« 


čujem neko škriputanje, 

Ko da mačka grebe, 
šta bi sada moglo biti? 

Pitam samu sebe. 

I stenjanje tiho čujem, 

Pomalo se bojim, 

Ne ufam se gledat što je, 
Neodlučna stojim- 

Ali kad sam pogledala, 

Ne bojim se više: 

To vam perom prvi puta 
Moja Vesna piše! 

ZABRANJENO VOĆE. 

Već odavna mali Ivo želi 
Okušati zabranjeno voće. 

Pitate se, što to Ivo smjera? 

Ništa drugo — pušit mu se hoće. 

Iz prikrajka uvijek gleda tatu, 

Kad cigaru dugačku si pali: 

»Pa i ja bih tako dimit znao«, 
Mislio je nevaljanac mali. 

»Samo treba uloviti zgodu 
Kada nema ni mame ni tate, 
Zapušit ću kao turski paša, 

Pa da vidiš čuda, mili brate!« 

I konačno desilo se danas, 

Otišli su bez njega u šetnju, 

A Ivica raduje se jako, 

što mu nitko neće bit na smetnju. 

Do ormara tatinog se šulja 
I cigaru veselo si pali, 

Te ozbiljno kao njegov tata 
U naslonjač udobno se svali. 

A pri tome mali Ivo misli: 

»Baš (sam paša, pravi paša sada!« 
Ali jao! prevari se ljuto, 

Od pušenja teško li nastrada! 

Tek što dva-tri dima on povuče 
Smuči mu se, zavrti se glava, 

A sve ono što se dalje zbilo, 

To je istom bila žalost prava! 

Nije dosta što mu tako pozli, 

Već kad kući stiže strogi tata, 
Ispraši mu hlače tako dobro 
Da se i sad bolnog mjesta hvata. 

Pogledajte sada našeg pašu, 

Kako sjedi s povezanom glavom, 

Od mučnine kako sav se svija 
I liječi se nekom gorkom travom. 

Prisjelo mu zabranjeno voće 
Te se njega i kloni otsada, 

Zna on: od tih zabranjenih stvari 
Malo dijete vrlo lako strada. 

RODA I VRABAC. 

Pokraj vode gospa roda 
Razgovara s vrapcem 
I pri tom se fino gosti 
Jednim tustim žapcem. 

»Doskora ću« — roda veli — 
»Ja na ljetovanje. 

Odmor trebam, izmori me 
Moje teško zvanje. 

Ja ne idem bilo kuda, 

Već do sinjeg mora«. 

Mali vrabac misli tužan: 
»Sretnoga li stvora!« 

Ta i on bi htio tamo, 

Da ga sunce zgrije, 

A1 za malog, slabog vrapca 
Takav izlet nije. 

Rad bi on na ljetovanje, — 
To je sada moda, — 

A1 za fine samo ptice, 

Kao što je roda. 



One mogu užiti se 
Takvoga veselja, — 

A1 za vrapca to će ostat 
Samo pusta želja — — — 

ZEKO I KALENDAR. 



Stari zeko na panj sjeda, 

U kalendar mudro gleda 
Gleda, je li Božić bio, 

II se on to zabunio? 

Po njegovom sad računu 
Morala bi već u žbunu 
Da se plavi ljubičica 
I zabijeli tratinčica. 
Naočare diže više, 

U knjizi mu, vidi, piše, 

Da je Božić davno bio. 

On se nije zabunio! 

Ta žabuna biti mora 
Iz nebeskih modrih dvora, 
Jer i Uskrs već je blizu 
A po ledu još se skližu. 
Mjesto sunce da je sada, 


i 

. 

Snijeg na zemlju gusti pada. 
šta da jadni zeko radi, 

Kad za cape još ga hladi! ? 
Pisanice šarat mora 
A još sva se bijeli gora. 
šta da radi, trista jada 
Kad u boju snijeg mu pada? 
Gdje da malo gnijezdo svije, 
Kada zemlju snijeg još krije? 
U kalendar zeko gleda, 

Gleda, pa se živ izjeda. 

« { ' 

Zeko! Budi bolje volje, 

Za dan dva će biti bolje! 

KOKICE I ZEKO. 

Došao je zeko koki, 

Da naruči jaja, 

Našao ju na bunjištu 
Sred kokošjeg raja. 

Uljudno je pozdravio, 

Pa joj lijepo veli, 

Kako mnogo svježih jaja 
Kod nje kupit želi. 

Kokica se užurbala: 

Gdje će jaja smoći? 

Trebao je mali zeko 
Prije do nje doći! 

Sve to čuo žuti kokot 
Pa kokicu miri, 

Postavi se sred bunjišta 
I krila raširi. 

Te zapjeva zvonkim glasom 
Tri put »kukuriku«! 
čule su ga sve kokice, 
Služi mu na diku. 

Sve su brzo došle k njemu 
A on njima reče: 

»Zeko treba mnogo jaja, 

Do sutra uveče«. 


Nek se stoga žure nesti 
štogod mogu bolje. — 
Kokice će na to reći: 
»Dobro, drage volje«. 

Složne koke složno snele 
Naručena jaja, 

Kokodačuć iza glasa, 

Da se digla graja.- 



Sada zeko s punim košem 
Na posao kreće, 

Bit će, djeco, pisanica, 
Velike li sreće! 

Te će lijepe pisanice 
Dobit djeca mnoga. 

Sve se uvijek svrši dobro, 
Kada vlada sloga! 


MAJMUNICA. 

U kavezu na klupčici 
Majmunica sjedi, 

Pa ko prava gospođica 
češlja se i redi. 

Pogledajte, kako vješto 
Ogledalo vadi 
I majmunsko svoje lice 
Jednom šapom gladi. 

A zatim si malim češljem 
češlja gustu dlaku, 

Malo si je pogladila 
I obrvu svaku. 

Onda mrkvom oguljenom 
Gubicu si maže, 

Jer drugoga sredstva nema. 
S, mrkvom si pomaže. 

Pitate se, otkud ona 
Sve to dobro znade? 

Gledala je gospođice, 

Kako isto rade! 



Ovaj češalj i zrcalo 
One su joj dale, 

Zbijale su 5 majmunicom 
Svakojake šale, 

A1 otada ona dnevno 
češlja se i redi, 

Koji puta i pol sata 
Pred zrcalom sjedi. 

A sa grane mala ptica 
Majmunicu gleda, 

Smije joj se, ruga joj se, 

Baš joj mira ne da. 

»Ti se samo gladi, redi«, 

Pjeva njojzi ptica, 

»A ostaj eš zato ipak 
Samo — majmunica!« 

MAČAK MIŠKO I KOBASICA. 

Mačak Miško mlad je još posvema, 
Niti puna tri mjeseca nema, 

Pa on zato samo mlijeko pije; 

Mesa nikad okusio nije. 

No premda ga nikad nije jeo, 

Jošte kako jesti bi ga htjeo. 

A1 ne daju — velikog li jada — 

A on meso kušao bi rada. 

Vele: »Mlad je, škoditi bi znalo; 

Nije meso za mače još malo!« 

Ali Miško drugog je mišljenja. 


Stoga misli: »Pustog li življenja! 
Samo mlijeko uvijek gmoram piti, 
Drugi mesa do grla su siti, 

Samo meni taj užitak brane, 

Ko dojenče pomalo me hrane!« — 
Jednog dana, i sam ne zna kako, 

U izbu je došao polako, 

Svratio se usput tek unutra, 

Jer mu nešto miriše od jutra. 
Ljepši miris neg od ruže koje, 

Rad je znati, kakav miris to je? 
Vidi Miško, gore sred police, 

Dvije krasne, tuste kobasice. 

Mali Miško sav zanesen gleda, — 
Ovaj miris baš mu mira ne da, 

Ah, taj miris, — prava je milota! 
Pomirisat neće bit grehota. 

Tada Miško pođe malo bliže, 

Na policu lagano se diže, 

Jer izbliza još bolje miriše. 

Mali Miško poče da uzdiše: 

»Ta kobasa baš je napast prava, 

Od mirisa vrti mi se glava. 

Da mi barem jednu kušat dadu, 

Da omastim Svoju malu bradu!« 

A1 jer nitko kušati ne dade, — 
Odvaži se — i jednu ukrade! — 

Pa se s plijenom pod ormar uvlači. 
Nadajuć se, — tu ga neće naći, — 

I tamo se s kobasicom časti, 

Sve do mile volje bradu masti. 

Ali jer je silno lakom bio, 

Pojeo je više neg bi smio. 

Trbušak mu napeo se tako, 

Da od muke zaplako je jako. 

Pa kad htjede da se van izvuče, 
Jadni Miško poče da jauče, 

Jer mu trbuh dvaput veći posta, 
Prostor tijesan ko i prije osta. 

Iz zaklona ne može izaći, 

Jer mu ormar prepun trbuh tlači. 
Sad od muke mijaukati stane 
Tako tužno, srce će da gane! 
Teškom mukom njega su izvukli, 
A za kaznu malo i istukli, 

Da od krađe oduče ga tako, 

Jadni Miško pri tom je i plako, — 
A1 otsada od smočnice bježi, 

Kad je vidi, — koža mu se ježi. 

MALA ŠVELJA. 

Pogledajte malu bebu, 

Kako nešto kroji, 

Kao prava reže švelja, 
škara se ne boji. 

Taj posao nije lagan 
Za malene ruke, 

Mala beba, sve pomalo, 

Znoji se od muke. 


Baš se posla prihvatila 

I iglicom šije. 

šta li će to samo biti, 



Da P za lutku nova halja, 
Ili neka vreća? 

Ako sva se ne izbode, 

Bit će prava sreća. 

VALDI I NERO. 


Nemojte se samo rugat, 

Zna već beba šta će, 

Sašiti će svojem mačku 
Lijepe — male — gaće! 

KAD NARASTEM VELIKA. 

Kad narastem velika 
Kao mama moja, 

Vrijedna ženska bit ću ja 
Kao malo koja. 

Jer već sada mijesit znam 
Sto vrsti kolača; 

Sve od blata mijesim ih, 
A pomažu braća. 

Pa i lijepo siti znam, 

Sada tek za bebe, — 

A1 kad budem velika, 
šivat ću za sebe. 

Kada rublje perem ja, 
Milina je prava, 

Oko mene voda svud 
Teče kao Sava. 

A1 kad budem velika. 

Bit ću onda vrijedna! 

Ravna meni neće bit 
Od vas niti jedna! 


čujte, kako Valdi mrzi 
Susjedovog Neru. 

Ova mržnja, vjerujte mi, 
Prelazi već mjeru. 

šta je uzrok ovoj mržnji 
Nitko ne zna reći; — 
Njihova je samo tajna, — 
Ne zna za nju treći. 

Nesretan je rad tog Nero: 
Kudgod želi poći, 

Uvijek mora pokraj kuće 
Valdijeve proći. 

A kod kuće Valdi leži 
I drijema polako. 

Dok se naglo on ne prene 
I zalaje jako. 

I kroz staklo njuši dobro. 
Da dolazi Nero: 

Da on može sad izaći, 

Alaj bi ga tjero! 

A ovako, tek kroz staklo 
Na njeg bijesno laje, 

No Nero se i ne boji, 

Već odgovor daje. 

Pred prozorom zatvorenim 
Nero još i reži, 

A1 otvoren kad je prozor, 
On oprezno bježi! 


Jer tad Valdi u svom jadu 
I kroz prozor skoči. 

Teško Neri, ako nema, 

Tko će mu pomoći! 

Koji put se polagano 
Pokraj kuće šulja, 

Misleć: Neće za njeg znati 
Ona pasja hulja! 

Mnogo puta već se tješi: 
»Sve je sretno prošlo!« 

A1 kad tamo, istom onda 
Najgore je došlo. 

Dočeka ga u zasjedi 
Kad se i ne nada. 

U toj borbi mali Nero 
Užasno nastrađa. 

Koji put mu htjede reći, 
Nek se s njim izmiri, — 
Ali Valdi i ne sluša, — 

Još se jače širi. 

Misli Nero: »Konačno sam 
Pas iz bolje kuće, — 

A za takvog nije lijepo 
Da se s drugim tuče!« 

I Valdiju svoje misli 
Rastumačit kuša, 

A1 svadljivac tvrdokorni 
Neće ni da sluša. 

žalosti se zato Nero; — 

Ne voli on svađu, — 

Ali s njim se tući mora, — 
Ma gdje da se nađu! 

Jer s Valdijem nema šale, 
Izmirit se neće; — 

Da mu barem nije susjed, 
Kolike li sreće! 

živio bi lijepo, mirno, 

Ko bubreg u loju, 

Ne bi trebao da čuva 
Jadnu kožu svoju. 

Svud je tako na tom svijetu. 
Pa i među psima: 

— Teško onom, koji ljutog 
Dušmanina ima! 

ANKA-POSPANKA! 

Naša mala seka Anka 
Velika je baš pospanka! 

Noć joj nikad dosta duga, 
Braco joj se rad tog ruga. 


Dok veselo Braco pjeva, 

Ona jošte lijeno zijeva. 

Iz postelje kad on skoči. 

Njoj se ne da za njim poći. 
Ona veli: »Još sam snena«. 
Braco tvrdi, da je lijena! 

Dok su drugi vedri, svježi, 
Još u perju ona leži, 

A prekasno jer se diže 
I u školu kasno stiže. 

Tu za pločom Anka stoji 
I kazne se vrlo boji. 

Jer je često za tom pločom, 
Svi je zovu zločestoćom. 

A1 zločesta nije Anka, 

Ona vam je tek — pospanka! 

STRASTAN LOVAC. 

Na dvorištu među psima 
Uzrujanost vlada, 

Jer će u lov s gospodarom 
Krenuti se sada. 

Već gospodar puške sprema 
I naboje redi, 

Rad toga se svi vesele, 

Tek se Hektor jedi. 

Sve se boji, gospodar ga 
U lov povest neće, 

On ga samo onda vodi, 
Kad po selu šeće. 

Jer u lovu odveć laje, 
Divljač svu rastjera, 
Mjesto da po tragu tiho 
Ide i da zvjera. 



I zato se jadni Hektor 
Mnogo sad žalosti, 
Radi toga nije danas 
Ni liznuo kosti. 

Tužnim okom gleda družbu, 
Kako u lov kreće, 

A na njega siromaka 
Ni gledati neće. 

A on cvileć uvjerava: 

»Bit ću dobar jako, 

Bez potrebe neću lajat, 
Svladat ću se lako«. 



Sve uzalud! Otišli su, 

On kod kuće osta, 

Otkinut se hoće s lanca, 

A1 je teško dosta. 

Potrzava štogod može, 
Napreže se, vuče, 

Dok odjednom — koje sreće! 
Ipak lanac puče. 

Konačno se Hektor sretno 
Dočepa slobode 
I po tragu na lovište 
Za drugima ode. 

Ne smeta ga niti lanac, 
što za njim se vuče, — 
Lovačko mu srce burno 
Od veselja tuče. 

Ma koliko zamislio 
Da lajati neće, 

U lavež se gromki dao, 

Sve od puste sreće! 

Ta kako da šuti Hektor, 
Kad mu lavež prija, — 

I kad njime svima javlja: 
»Dođoh eto i ja«! 


PRKOSNI MAGARAC. 

Sa nebeskog modrog svoda 
žarko sunce žeže, 

A na divnom morskom žalu 
Ljudi lijeno leže. 

Njima godi žarko sunce, 
što im tijelo pali, 

Ohlade ih, kad zažele, 

Svježi morski vali. 


Ali ipak netko jako 
Na suncu se muči, 

Po vrućini mora jadan 
Teški tovar vući. 

.* 

Taj, što teški tovar vuče, 
Magarac je mali, 

Tovar mu je još i teži, 

Jer ga sunce pali. 

Pa srdito Sivko gleda 
Ljude oko sebe, 

Gledajuć ih ojađeno 
Kopitom zagrebe. 

»Lijepo li je njima svima, 
Ali teško meni! 
što za muke mare moje 
Ovi ljudi lijeni! 

Odijela su svukli svoja, 

Skoro goli leže, 

A nek jadna leđa meni 
Teški tovar steže. 

Oni srču, kad ožedne, 

Neko piće hladno, 

A moj jezik suh od žeđe 
Skupio se jadno. 

Magarac bih bio pravi, 

Da to dalje snosim, 

Baš me sada snašla volja 
Svima da prkosim!« 

I propne se brzo, vješto, 

S leđa tovar svali, 

I lagano kao ptica 
Strugne Sivko mali. 

Odmah mu je ljepše sada, 

Ma da sunce šija, 

Od veselja sretan reve: 

»I-ja, — I-ja, — I-ja!« 

PREVARENA KOKA. 

Bilo je to jednog dana 
Usred vrućeg sparnog ljeta, 

Pošla koka da sa djecom 
Po gustome hladu šeta. 

Kroz lijepi ih vodi voćnjak, 

Prepun zrelog slatkog ploda 
A mamina družba mala 
Poslušna je, za njom hoda. 

Šetajući stara koka [ 

Mudro djeci sve tumači, : 

Kakovih će dobrih stvari 
U voćnjaku svuda naći. 

Pokazala kruške, šljive, 


što su slađe i od meda, 
Pokazala njima crva, 

Koji voće to izjeda. 

Pazili su oni dobro, 
što im mudra mama veli, 

Pa su tako šetajući 
Sve pomalo od sveg jeli. 
Povela ih u šumicu, 

Gdjeno bistri potok teče. 

Nek i potok družba vidi, 

Kada šumom tu već šeće. 

No tek što je s djecom koka 
Do potoka bistrog stigla, 

Već je cijela njena družba 
Od veselja krila digla. 

Još se nije stara koka 
Od prepasti pravo snašla, 

Već su njena djeca složno 
U tu hladnu vodu zašla. 

Na obali ostala je 
Osamljena stara koka 
I gledala djecu svoju, 
Zamišljena, suznog oka. 

Već je dugo mori briga, 
što su djeci noge kratke, 

A1 tek sada vidi jadna, 

Da su njena djeca — patke. 
Jer u vodu neće nitko, 

Od pilećeg tko je roda, 

Dok patkama, svatko znade, — 


— 50 


— 51 — 


Nadasve je draga voda. 
Gledaj uć ih sad u vodi, 
Staru koku srce boli, 

Ali ona ipak zato 
Svoju djecu dalje voli. 

Mnogo se je promijenilo 
Poslije ove tužne zgode, 
Jer otsada djeca koku 
Kuda ih je volja vode. 

A sirota koka, — šta će 
Već poslušno ide jadna, 
Dok je patke vode tamo, 
Gdjeno teče voda hladna! 


MOJA BEBA. 

Ima P itko ljepšu bebu 
Nego što je moja? 

Može li se s njome mjerit 
Lutka bilo koja? 

Ja je ne bih baš ni za što 
Na tom svijetu dala, — 

Pa zar nije zbilja lijepa 
Moja lutka mala?! 

Nos joj malo tek natučen, — 
Ali — ništa zato! 

Ja joj ipak vazda tepam: 

Milo moje zlato! 

A što nema jedno oko, 
Malenkost je prava; — 

To se niti ne opaža, 

Kada beba spava! 

Radi njene lijeve noge 
Smiju mi se braća. 

Zar to smeta, što je jedna 
Noga malo kraća?! 



A1 dobra je moja lutka! 
Nikad se ne dere, — 

Pa ni onda, kada glava 
Sapunom se pere. 

Na počinak kada pođem, 
Mećem je kraj sebe, 
Pokrivam je pokrivačem, 
Da mi ne ozebe. 

A i u snu bdi nad nama 
Anđeo čuvar s neba, — 

Pa sanjamo svašta lijepog 
Ja — i moja beba! 


PISMO MALOM ISUSU. 

Promrznutom i drhtavom rukom 
Mala Nada olovku sad uze 
I pisati poče teškom mukom, 

Jer na papir kapaju joj suze: 

»0, Isuse mali na nebesi’, 

K Tebi s molbom dolazim ja sada. 
Ti, što dobar svakom stvoru jesi, 
čuj siroče, koje teško strada! 

Doskora će evo Božić biti, — 
Blagdan sreće, mira i veselja. 
Mnogi sretnik bor će da si kiti, 

To će za me ostati tek želja! 

Znam da mnoge drugarice moje 
Darova će dobit svake vrsti; — 

Ja tek molim dobro srce Tvoje 
Rukavice, — da ne zebu prsti. 

Kod nas vatra ne plamsa u peći, 
Ledena je uvijek izba naša, — 

A za jelo, — to Ti mogu reći, — 

Bila bi nam draga ma i kaša. 

A1 ni toga nemam vrlo često, — 

Stog Te molim, Isuse moj mali, 

Ti sve možeš, pošalji nam nešto, 

Da na Božić ne bi glada znali. 

Mama mi je bolna, nemam tate, 

Na tom svijetu nikog drugog nemam, 
Zato, Bože, obraćam se na Te, 

Zato ovo pismo Tebi spremam. 

No oprosti, što ne pišem lijepo. 

Još sam mala, a ruka me zebe, — 

Od suza mi oko napol slijepo; — 

Je li, Bogo, — to ne smeta Tebe? 

Pročitat ćeš ipak moje pismo, 

Makar da ga pišem tako ružno, — 

A jer Tvoja draga djeca svi smo, 
Utješit ćeš Tvoje dijete tužno!« 

USPAVANKA. 

Kolijevčica malena, 

U njoj Vesna sanena, 

Tare sneno modre oči 
čeka sanak, kad će doći. 

— 55 — 


Mjesečina srebrena 
Sja na lica rumena, 

Uz kolijevku sjedi maja, 
Pjeva čedu: haja, paja! 

A kad zaspi Vesnica, 
Zamuknut će pjesmica, 

I njena će zaspat maja, 

Tiho — sada — haja — paja! 


MACINA BRIGA. 

Pred zrcalo maca stala, 

U njemu se ogledala, 

I razmišlja: »Sva sam lijepa, 
Sva od glave — pa do repa. 

Ali s repom nije lako, 

Moram na njeg pazit jako. 
Često rad njeg nemam mira, 
Jer ga svatko rado dira. 

Kad na vrata hoću ući, 

Rep za sobom moram vući, 

I to brzo moram tada, 

Jer bi mogo da nastrada. 

Da zatvore naglo vrata. 

Zlo bi bilo — strah me hvata. 
Stradao bi komad repa, 

Ne bih više bila lijepa!« 

NEPRILIKA MALOG BRACE. 

Kod tete je svoje jučer 
Braco bio gost, 

Ali zato jadnik danas 
Drži strogi post. 

A tetinim gostom biti 
To je prava slast, 

Svega dobrog ona sprema 
Gostu svom u čast. 

Pa je mali Braco jeo 
Cijeli božji dan, 

Vrijeme mu je brzo prošlo, 
Kao lijepi san. 

Makar da je trbuščić mu 
Bio jela pun, 

Trpao je još i dalje 
U svoj mali kljun. 


PTICA U KAVEZU. 

Poskakuje kos po vrtu, 

Sa grane na granu, 

Glad ga muči, zato željno 
Traži sebi hranu. 

Malo skače, malo pjeva, 

Malo opet leti, 

Zaviruje redom svuda, 

Kako baš se sjeti. 

Pred prozorom jednim tada 
Iznenađen stao, 

Mora da je nešto čudno 
Tamo ugledao. 

Sav od sjajnih šipka kavez, 
U njem ptica neka, 

Ta ne traži sebi hranu, 
Hrana na nju čeka. 


Na polasku dobio je 
Slatkiša na dar; — 

Da je odmah sve pojeo, 
To je jasna stvar. 

šta je bilo po večeri, — 
I to dobro znam, — 

Ali o tom pričat neću; 
Bilo bi ga sram! 

Jer sa dviju strana zrno 
Zamamno se žuti, 

Ali ptica ta ne pjeva, 
Već žalosno šuti. 

Kos pogleda malu pticu 
I zamišljen ode: 

»šta će tebi i obilje, 

Kad nemaš slobode!« 

TREŠNJA U CVATU. 


MAMIN JEDINAC. 


Proljetni su topli dani 
Zavladali svijetom, 

Zaodjeli stablo trešnje 
Divnim bijelim cvijetom. 

Oko cvijeća skupljaju se 
Leptiri i pčele, 

Pa procvaloj lijepoj trešnji 
Laskajući vele: 

»što je lijepo draga, trešnjo, 
Tvoje bijelo cvijeće; 

Kad bi uvijek tako evala, 
Velike li sreće!« 

Ali trešnja odgovara: 

»Ne želim si toga, 

Već da brzo dozorim ja 
Molim dragog Boga. 

Pa da mojim slatkim plodom 
Svakoga nađarim. 

Za ljepotu, vjerujte mi, 
Mnogo ja ne marim!« 


I 

Mama uvijek malog Darka 
Za ručicu vodi, 

Ne pušta ga niti časa 
Na zlatnoj slobodi. 

Jedinac je on u majke, 

Zato nad njim strepi, 
Zaboravlja, da joj dijete 
Za slobodom hlepi. 

Da je ono igre željno 
I svojih vršnjaka, 

A da neće sjest kraj peći 
Kao stara baka. 

Da je njemu sada doba, 

Da sa djecom skače, 

Da ne žali, ako pri tom 
Podere i hlače. 

Jer kad čuje djecu kliktat, 
Njega srce boli, 

»Daj me pusti među djecu!« 
željno majku moli. 

Ta pusti ga, brižna majko, 
Nek poigra, skače, 

Ako neće u djetinjstvu, 
Pitam te: pa kad će? 

Nek u igri i veselju 
Prolazi mu mladost, 

Nemoj zato da mu braniš 
Tu nedužnu radost. 

Jer djetinjstva zlatno doba 
Brzo će mu proći, 

Kasnije će ko i nama 
Teške brige doći! 


Za me lijepe haljinice 
I malene košuljice. 

Već i pola bude noći 
Kada sklopi trudne oči! 

A ja sam već snena sada. 
Brzo će me san da svlada. 
Radujem se lijepim snima, 
Laku noć vam želim svima! 


LAKU NOĆ! 

Na počinak sad ću poći, 
Lijepo sanjat cijele noći! 

O mamici mojoj dragoj 
Uvijek brižnoj, uvijek blagoj, 
I o mojem dragom tati, 

A1 po noći neću zvati — 

Kao što sam zvati znala, 

Dok sam bila posve mala. 
Neka mirno spava mama, 
Namuči sei mnogo s nama. 
Za nju odmor tad je pravi, 
U postelju kad me stavi, 
Kad po kući već ne skačem 
Niti pjevam — niti plačem, 
Jer je mami sreća prava, 
Kad joj čedo mirno spava. 
Pa kad nitko već ne bdije, 
Ona brižna jošte šije 

NAKLADNA KNJIŽARA ST. KUGLI, ZAGREB, ILICA RR. 30. 



Cijena (br. 2339a) Din 12— Cijena (br. 1874) Din 32.— 

ZVJEZDANA 



Cijena (br. 529) Din 5.— Cijena (br. 1396) Din 20. 


Ilustrovani popis dječjih knjiga Šaljemo na zahtjev badava. 


NAKLADNA KNJIŽARA ST. KUGLI, ZAGREB, ILICA BR. 30. 



Cijena (br. 1834) Din 12_ Cijena (br. 525) Din 23.— 


Ilustrovani popis dječjih knjiga šaljemo na zahtjev badava. 





























































